ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી જેપી મોર્ગન ઇન્ટરનેશનલ કાઉન્સિલનાં સભ્યોને મળ્યાં
પ્રધાનમંત્રી આજે નવી દિલ્હીમાં જેપી મોર્ગન ઇન્ટરનેશનલ કાઉન્સિલનાં સભ્યોને મળ્યાં હતા. વર્ષ 2007 પછી પહેલી વાર ભારતમાં આ આંતરરાષ્ટ્રીય પરિષદ યોજાઈ હતી.
આંતરરાષ્ટ્રીય પરિષદમાં બ્રિટનનાં ભૂતપૂર્વ પ્રધાનમંત્રી ટોની બ્લેર, ઓસ્ટ્રેલિયાનાં ભૂતપૂર્વ પ્રધાનમંત્રી જ્હોન હૉવાર્ડ, અમેરિકાનાં ભૂતપૂર્વ ગૃહ મંત્રી હેનરી કિસિન્જર અને કોન્ડાલિઝા રાઇસ, ભૂતપૂર્વ સંરક્ષણ મંત્રી રૉબર્ટ ગેટ્સ જેવા આંતરરાષ્ટ્રીય સ્તરનાં દિગ્ગજો તેમજ જેમી ડિમોન , રતન ટાટા  જેવા બિઝનેસ અને ફાઇનાન્સ જગતનાં દિગ્ગજો અને નેસ્લે, અલીબાબા, આલ્ફા, આઇબેરડોલા, ક્રાફ્ટ હેઇન્ઝ વગેરે જેવી આંતરરાષ્ટ્રીય કંપનીઓનાં અગ્રણી પ્રતિનિધિઓ સામેલ હતા.
પ્રધાનમંત્રીએ ગ્રૂપને ભારતમાં આવકારતાં વર્ષ 2024 સુધીમાં ભારતીય અર્થતંત્રને 5 ટ્રિલિયન ડોલરનું બનાવવા માટેનાં એમનાં વિઝન પર ચર્ચા કરી હતી. પ્રધાનમંત્રીએ જણાવ્યું હતું કે, વૈશ્વિક કક્ષાનાં ભૌતિક માળખાનાં વિકાસ અને એફોર્ડેબલ હેલ્થકેરમાં સુધારો તથા ગુણવત્તાયુક્ત શિક્ષણ પ્રદાન કરવું – એ સરકાર માટેની નીતિગત પ્રાથમિકતાઓ છે.
સરકાર માટે લોકોની ભાગીદારી નીતિનિર્માણનાં માર્ગદર્શક સિદ્ધાંત તરીકે જળવાઈ રહી છે. વિદેશી નીતિનાં મોરચા પર ભારતે વાજબી અને સમાન બહુધ્રુવીય વૈશ્વિક વ્યવસ્થા ઊભી કરવા એનાં વ્યૂહાત્મક ભાગીદારો અને પડોશી દેશો સાથે સંયુક્તપણે કામ કરવાનું જાળવી રાખ્યું છે.
RP
(Visitor Counter : 66
પ્રધાનમંત્રીનું કાર્યાલય
30મી જાન્યુઆરી, 2022ના રોજ સવારે 11.30 વાગ્યે મન કી બાત થશે
પ્રધાનમંત્રી શ્રી નરેન્દ્ર મોદીએ કહ્યું છે કે 30મી જાન્યુઆરી, 2022ના રોજ યોજાનારી 'મન કી બાત' ગાંધીજીને તેમની પુણ્ય તિથિ પર યાદ કર્યા પછી સવારે 11:30 વાગ્યે શરૂ થશે.
પ્રધાનમંત્રી કાર્યાલયે ટ્વિટ કર્યું;
"આ મહિનાની #MannKiBaat, જે 30મી તારીખે થશે, ગાંધીજીને તેમની પુણ્ય તિથિ પર યાદ કર્યા પછી સવારે 11:30 વાગ્યે શરૂ થશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ રાજ્યસભાના નવા નામાંકિત સભ્યોને અભિનંદન આપ્યા
પ્રધાનમંત્રી શ્રી નરેન્દ્ર મોદીએ રાજ્યસભા માટે તેમના નામાંકન બદલ જીવનના વિવિધ ક્ષેત્રના વિવિધ મહાનુભાવોને અભિનંદન પાઠવ્યા છે. રમતવીરાંગના પી.ટી. ઉષા, સંગીત રચયિતા ઇલૈયારાજા, પરોપકારી અને સામાજિક કાર્યકર શ્રી વીરેન્દ્ર હેગડે, ફિલ્મ નિર્દેશક અને પટકથા લેખક શ્રી વી. વિજયેન્દ્ર પ્રસાદ ગરુ એ નામાંકિતો છે જેમને રાજ્યસભા માટે નામાંકન મળ્યું છે.
પ્રધાનમંત્રીએ ટ્વીટ કર્યું;
"ઉલ્લેખનીયન છે કે પી.ટી. ઉષાજી દરેક ભારતીય માટે પ્રેરણારૂપ છે. રમતગમતમાં તેમની સિદ્ધિઓ વ્યાપકપણે જાણીતી છે પરંતુ છેલ્લા ઘણા વર્ષોમાં ઉભરતા રમતવીરોને માર્ગદર્શક બનાવવાનું તેમનું કાર્ય પણ એટલું જ પ્રશંસનીય છે. રાજ્યસભામાં નામાંકિત થવા બદલ તેમને અભિનંદન. @PTUshaOfficial"
"@ilaiyaraaja જીની સર્જનાત્મક પ્રતિભાએ લોકોને પેઢીઓથી મંત્રમુગ્ધ કર્યા છે. તેમના કાર્યો સુંદર રીતે ઘણી લાગણીઓને પ્રતિબિંબિત કરે છે. જે સમાન પ્રેરણાદાયી છે તે તેમની જીવન યાત્રા છે- તેઓ નમ્ર પૃષ્ઠભૂમિમાંથી ઊભા થયા અને ઘણું બધું પ્રાપ્ત કર્યું. ખુશી છે કે તેમને રાજ્યસભા માટે નામાંકિત કરવામાં આવ્યા છે."
"શ્રી વીરેન્દ્ર હેગગડેજી ઉત્કૃષ્ટ સામુદાયિક સેવામાં અગ્રેસર છે. મને ધર્મસ્થલા મંદિરમાં પ્રાર્થના કરવાની તક મળી છે અને તેઓ આરોગ્ય, શિક્ષણ અને સંસ્કૃતિમાં જે મહાન કાર્ય કરી રહ્યા છે તેના સાક્ષી પણ છે. તેઓ ચોક્કસપણે સંસદીય કાર્યવાહીને સમૃદ્ધ બનાવશે."
"શ્રી વી. વિજયેન્દ્ર પ્રસાદ ગરુ દાયકાઓથી સર્જનાત્મક વિશ્વ સાથે સંકળાયેલા છે. તેમની કૃતિઓ ભારતની ભવ્ય સંસ્કૃતિને દર્શાવે છે અને વૈશ્વિક સ્તરે એક છાપઊઉભી કરે છે. રાજ્યસભામાં નામાંકિત થવા બદલ તેમને અભિનંદન."
center>
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્રએ ફુગાવાને રોકવા માટે 31મી માર્ચ, 2023 સુધી ઘઉંની અનામત કિંમતમાં વધુ ઘટાડો કર્યો
ઘઉં અને ઘઉંના ઉત્પાદનોની બજાર કિંમત ઘટાડવામાં મદદ કરવા માટે અનામત કિંમતમાં ઘટાડો
ખાદ્ય અર્થતંત્રમાં ફુગાવાના વલણને ચકાસવા માટે, ખાદ્ય અને જાહેર વિતરણ વિભાગ  એ નીચે મુજબ 31મી માર્ચ, 2023 સુધી અનામત કિંમતમાં વધુ ઘટાડો કરવાનો નિર્ણય લીધો છે:
- ઓપન માર્કેટ સેલ સ્કીમ  {OMSS } હેઠળ અનામત કિંમત ઘઉં  માટે રૂ. 2150/Qtl  અને રૂ. માટે 2125 Qtl માં ખાનગી પક્ષોને ઘઉંના વેચાણ માટે RMS 2023-24 સહિત તમામ પાકોના ઘઉં  ફિક્સ કરવામાં આવ્યા.
- રાજ્યોને ઈ-ઓક્શનમાં ભાગ લીધા વિના ઉપરોક્ત સૂચિત અનામત કિંમતો પર તેમની પોતાની યોજના માટે FCI પાસેથી ઘઉં ખરીદવાની મંજૂરી આપવામાં આવી શકે છે.
અનામત કિંમતમાં ઘટાડાથી ગ્રાહકો માટે ઘઉં અને ઘઉંના ઉત્પાદનોની બજાર કિંમત ઘટાડવામાં મદદ મળશે.
FCI 17.02.2023ના રોજ આ સુધારેલા અનામત ભાવો પર ઘઉંના વેચાણ માટે 3જી ઈ-ઓક્શન શરૂ કરશે જે 22.02.2023ના રોજ ખોલવામાં આવશે.
મંત્રીઓની સમિતિએ નીચે પ્રમાણે ઓપન માર્કેટ સેલ સ્કીમ  દ્વારા FCI સ્ટોકમાંથી 30 LMT ઘઉં છોડવાનો નિર્ણય કર્યો:
- FCI દ્વારા અનુસરવામાં આવતી સામાન્ય પ્રક્રિયા મુજબ વેપારીઓ, લોટ મિલો વગેરેને ઈ-ઓક્શન માર્ગ દ્વારા 25 LMT ઓફર કરવામાં આવશે. બિડર્સ ઈ-ઓક્શનમાં ભાગ લઈ શકશે.
- 2 LMT રાજ્ય સરકારોને તેમની યોજનાઓ માટે @10,000 MT/રાજ્ય ઈ-ઓક્શન વિના ઓફર કરવામાં આવશે.
- 3 LMT સરકારી PSU/સહકારી/ફેડરેશન જેમ કે કેન્દ્રીય ભંડાર/NCCF/NAFED વગેરેને ઈ-ઓક્શન વિના ઓફર કરવામાં આવશે.
ત્યારબાદ, વિભાગે કેન્દ્રીય ભંડાર/નાફેડ/એનસીસીએફને તેમની જરૂરિયાતો અનુસાર 3 LMT ઘઉંની ફાળવણી કરી. કેન્દ્રીય ભંડાર, NAFED અને NCCFને અનુક્રમે 1.32 LMT, 1 LMT અને 0.68 LMT ફાળવવામાં આવ્યા હતા.
વધુમાં, 10.02.2023 ના રોજ ઘઉંનો દર ઘટાડીને રૂ. 21.50/Kg NCCF/NAFED/કેન્દ્રીય ભંડાર/રાજ્ય સરકારને, સહકારી/સંઘ વગેરે તેમજ સામુદાયિક રસોડું/ચેરિટેબલ/એનજીઓ વગેરેને વેચાણ માટે આપશે જેઓ શરતને આધીન છે કે તેઓ ઘઉંને લોટમાં રૂપાંતરિત કરશે અને તેને ગ્રાહકોને MRP રૂ. 27.50/કિલોમાં વેચશે.
YP/GP/JD
(Visitor Counter : 189
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- કોવિડ-19 પરીક્ષણોમાં ભારતે નવી ઉંચાઈઓ સર કરવાનું ચાલુ રાખ્યું
- છેલ્લા 24 કલાકમાં 11.5 લાખથી વધુ પરીક્ષણો કરવામાં આવ્યા
- ભારતમાં સાજા થયેલા દર્દીઓની સંખ્યામાં અભૂતપૂર્વ ઉછાળો જોવા મળ્યો
- છેલ્લા 24 કલાકમાં લગભગ 75,000 જેટલા દર્દીઓ સ્વસ્થ થયા
- સાજા થયેલા કેસની કુલ સંખ્યા લગભગ 34 લાખ

Press Information Bureau
Ministry of Information and Broadcasting
Government of India
કોવિડ-19 પરીક્ષણોમાં ભારતે નવી ઉંચાઈઓ સર કરવાનું ચાલુ રાખ્યું, છેલ્લા 24 કલાકમાં 11.5 લાખથી વધુ પરીક્ષણો કરવામાં આવ્યા
ભારતે જે દિવસે એક જ દિવસમાં લગભગ 75,૦૦૦થી વધુ સાજા થયેલા દર્દીઓની સંખ્યા નોંધાવી છે, તે દિવસે પણ વિક્રમજનક પરીક્ષણ કરવાનું પણ ચાલુ રાખ્યું છે. છેલ્લા 24 કલાકમાં 11.5 લાખથી વધુ કોવિડ નમૂનાઓનું પરીક્ષણ કરવામાં આવ્યું છે. ભારત એવા કેટલાક જુજ દેશોમાંનો એક છે કે જ્યાં દૈનિક પરીક્ષણોની સંખ્યા ખૂબ વધારે છે. દૈનિક પરીક્ષણ ક્ષમતા 11 લાખને પાર થઇ ગઈ છે. છેલ્લા 24 કલાકમાં કરવામાં આવેલા 11,54,549 પરીક્ષણો સાથે ભારતે રાષ્ટ્રીય નિદાન ક્ષમતાને વધુ મજબૂત કરી છે.
વધુ વિગતો માટે: https://www.pib.gov.in/PressReleseDetail.aspx?PRID=1652562
ભારતમાં સાજા થયેલા દર્દીઓની સંખ્યામાં અભૂતપૂર્વ ઉછાળો જોવા મળ્યો, છેલ્લા 24 કલાકમાં લગભગ 75,000 જેટલા દર્દીઓ સ્વસ્થ થયા, સાજા થયેલા કેસની કુલ સંખ્યા લગભગ 34 લાખ
છેલ્લા 24 કલાકમાં ભારતમાં સાજા થયેલા કેસની સંખ્યા નવી ઉંચાઈએ પહોંચી છે. એક જ દિવસમાં સાજા થયેલા દર્દીઓની સંખ્યા વિક્રમજનક 74,894 થઈ ગઈ છે. આ સાથે સાજા થયેલા દર્દીઓની કુલ સંખ્યા 33,98,844 થઇ ગઈ છે, જે સાજા થવાના દરને 77.77% એ લઈ ગઈ છે. સાપ્તાહિક ધોરણે સાજા થયેલા દર્દીઓની કુલ સંખ્યા જુલાઈના ત્રીજા સપ્તાહ દરમિયાન 1,53,118થી વધી સપ્ટેમ્બર 2020ના પહેલા અઠવાડિયામાં 4,84,068 થઈ ગઈ છે.
વધુ વિગતો માટે: https://www.pib.gov.in/PressReleseDetail.aspx?PRID=1652545
ડૉ. હર્ષ વર્ધન વીડિયો કોન્ફરન્સિંગ દ્વારા ડબ્લ્યુએચઓ સાઉથ ઈસ્ટ એશિયા રિજનના 73 મા સત્રમાં ઉપસ્થિત રહ્યા
વધુ વિગતો માટે: https://www.pib.gov.in/PressReleseDetail.aspx?PRID=1652610
મધ્ય પ્રદેશના શેરીના વિક્રેતાઓ સાથે પ્રધાનમંત્રીએ કરેલા સંવાદનો મૂળપાઠ
વધુ વિગતો માટે: https://www.pib.gov.in/PressReleseDetail.aspx?PRID=1652598
પ્રધાનમંત્રીએ મધ્યપ્રદેશના શેરી વિક્રેતાઓ સાથે 'સ્વનિધિ સંવાદ' કર્યો
વધુ વિગતો માટે: https://www.pib.gov.in/PressReleseDetail.aspx?PRID=1652581
પ્રધાનમંત્રી 10 સપ્ટેમ્બરના રોજ પ્રધાનમંત્રી મત્સ્ય સંપદા યોજનાનો પ્રારંભ કરશે
વધુ વિગતો માટે: https://www.pib.gov.in/PressReleseDetail.aspx?PRID=1652573
CSIR-CMERI દ્વારા જિજ્ઞાસા કાર્યક્રમ અંતર્ગત કોવિડ-19 સામે લડવા માટે વૈજ્ઞાનિક અને તકનીકી હસ્તક્ષેપો પર વેબિનાર
વધુ વિગતો માટે: https://www.pib.gov.in/PressReleseDetail.aspx?PRID=1652515
ખાદીનું ઇ-માર્કેટ પોર્ટલ વાયરલ થયું; ભારતીયો લોકલ માટે વોકલ થયા 
વધુ વિગતો માટે: https://www.pib.gov.in/PressReleseDetail.aspx?PRID=1652546
(Visitor Counter : 148
પ્રધાનમંત્રીનું કાર્યાલય
પ્રધાનમંત્રીએ કેન્દ્રીય મંત્રી ડૉ મહેન્દ્ર નાથ પાંડેનો પ્રધાનમંત્રી સંગ્રહાલય વિશેનો લેખ શેર કર્યો
પ્રધાનમંત્રી શ્રી નરેન્દ્ર મોદીએ કેન્દ્રીય મંત્રી ડૉ. મહેન્દ્ર નાથ પાંડે દ્વારા પ્રધાનમંત્રી સંગ્રહાલય વિશે એક લેખ શેર કર્યો છે.
કેન્દ્રીય ભારે ઉદ્યોગ મંત્રી ડૉ મહેન્દ્ર નાથ પાંડે દ્વારા એક ટ્વીટ શેર કરતા, પ્રધાનમંત્રી કાર્યાલયે ટ્વીટ કર્યું;
“केंद्रीय मंत्री डॉक्टर महेंद्र नाथ पांडेय जी लिखते हैं कि प्रधानमंत्री संग्रहालय स्वतंत्र भारत के इतिहास को चिरस्मरणीय बनाने का एक अद्भुत प्रयास है।”
YP/GP/JD
(
પ્રધાનમંત્રીનું કાર્યાલય
પ્રધાનમંત્રી જમ્મુ-કાશ્મીરનાં વિદ્યાર્થીઓને મળ્યાં
જમ્મુ-કાશ્મીરનાં શ્રીનગર શહેરની શાળાઓની 30 કન્યાઓનું એક જૂથ આજે  નવી દિલ્હીમાં પ્રધાનમંત્રી શ્રી નરેન્દ્ર મોદીને મળ્યું હતું.
અત્યારે વિદ્યાર્થીઓ ભારતીય સેના દ્વારા નિયમિત રીતે આયોજિત ઓપરેશન સદભાવના દેશનાં વિવિધ વિસ્તારોનાં પ્રવાસ પર છે.
પ્રધાનમંત્રીએ વિદ્યાર્થીઓ સાથે શિક્ષણ – ખાસ કરીને કન્યા શિક્ષણ, સ્વચ્છ ભારત તથા તેમનાં સ્વપ્નો અને આકાંક્ષાઓ જેવા વિવિધ વિષયો પર ચર્ચા કરી હતી.
આ ચર્ચા દરમિયાન કન્યાઓએ પૂછેલા વિવિધ પ્રશ્રોનાં જવાબમાં પ્રધાનમંત્રીએ કન્યા શિક્ષણ માટે સરકારે લીધેલાં વિવિધ પગલાં સમજાવ્યાં હતાં. તેમણે અન્ય વિવિધ લાભો પણ સમજાવ્યાં હતાં, જેમાં સ્વાસ્થ્ય અને પ્રવાસન ક્ષેત્રમાં થનાર ફાયદા સામેલ છે, જેનાથી સ્વચ્છ ભારત અભિયાનને પણ લાભ થઈ શકે છે. તેમણે એકાગ્રતા વધારવા યોગનાં લાભ પર પણ ભાર મૂક્યો હતો.
જમ્મુ-કાશ્મીરમાંથી યુવાનો વધુને વધુ સંખ્યામાં સરકારી નાગરિક સેવાઓમાં જોડાઈ રહ્યાં છે અને રમતગમતમાં શ્રેષ્ઠ પ્રદર્શન કરી રહ્યાં છે એની નોંધ લઈને પ્રધાનમંત્રીએ ભારપૂર્વક જણાવ્યું હતું કે, ભારત ઉજ્જવળ ભવિષ્ય ધરાવે છે તથા જમ્મુ-કાશ્મીરનાં બાળકો અને યુવાનો દેશને ઘણું બધું પ્રદાન કરવાની ક્ષમતા ધરાવે છે.
GP
(Visitor Counter : 59
ગૃહ મંત્રાલય
ગૃહ મંત્રાલયે ઝૂમ મીટિંગ પ્લેટફોર્મનાં સુરક્ષિત ઉપયોગ પર સૂચના જાહેર કરી
કેન્દ્રીય ગૃહ મંત્રાલય  અંતર્ગત કાર્યરત સાયબર કોઓર્ડિનેશન સેન્ટર એ ખાનગી વ્યક્તિઓ દ્વારા ઝૂમ મીટિંગ પ્લેટફોર્મના સુરક્ષિત ઉપયોગ પર સૂચનો બહાર પાડ્યાં છે. આ સૂચનામાં જણાવવામાં આવ્યું છે કે, પ્લેટફોર્મ સત્તાવાર ઉપયોગ માટે સરકારી અધિકારીઓ/કર્મચારીઓને ઉપયોગ કરવા માટે નથી.
આ ડોક્યુમેન્ટ ઇન્ડિયન કમ્પ્યુટર ઇમરજન્સી રિસ્પોન્સ ટીમ ના અગાઉનાં સૂચનો વિશે જાણકારી આપે છે, જેમાં જણાવવામાં આવ્યું છે કે, ઝૂમ સુરક્ષિત પ્લેટફોર્મ નથી. આ માર્ગદર્શિકા વ્યક્તિઓની ગોપનીયતા જળવાઈ રહે એ માટે ઇશ્યૂ કરવામાં આવી છે, જેઓ હજુ પણ અંગત ઉપયોગ માટે પ્લેટફોર્મનો ઉપયોગ કરે છે.
આ સૂચનાનો વિસ્તૃત ઉદ્દેશ ઝૂમ કોન્ફરન્સ રૂમમાં કોઈ પણ પ્રકારનાં બિનઅધિકૃત એન્ટ્રીને અટકાવવાનો તથા કોન્ફરન્સમાં અન્ય યુઝર્સનાં ટર્મિનલ્સ પર નુકસાનકારક એટેક કરવા બિનઅધિકૃત સહભાગીઓને અટકાવવાનો છે.
વ્યક્તિઓ દ્વારા લેવા જરૂરી સુરક્ષાનાં પગલાંની વિગતને અહીં link સાથે સંલગ્ન ડોક્યુમેન્ટમાંથી મેળવી શકાશે
(
રાષ્ટ્રપતિ સચિવાલય
રાષ્ટ્રપતિ 14 અને 15 એપ્રિલ કર્ણાટક અને મહારાષ્ટ્રની યાત્રા પર જશે
નવી દિલ્હી, 12-04-2017
રાષ્ટ્રપતિ શ્રી પ્રણવ મુખર્જી 14 થી 15 એપ્રિલ, 2017ના રોજ કર્ણાટક અને મહારાષ્ટ્રની યાત્રા કરશે.
14 એપ્રિલ, 2017 રાષ્ટ્રપતિ કર્ણાટકમાં બેંગલૂરૂમાં ડૉ. બીઆર આંબેડકર સ્કૂલ ઑફ ઈકોનોમિક્સની આધારશિલા રાખશે.
15 એપ્રિલ, 2017ના રોજ રાષ્ટ્રપતિ મહારાષ્ટ્રના અહમદનગરમાં આર્મ્ડ કૉર્પ્સ સેન્ટર એન્ડ સ્કૂલના પ્રેસિડેન્ટ સ્ટાન્ડર્ડ પ્રદાન કરશે.
AP/J.Khunt/GP
(Visitor Counter : 83
પ્રધાનમંત્રીનું કાર્યાલય
ગ્લોબલ બાયોફ્યુઅલ એલાયન્સ ટકાઉપણું અને સ્વચ્છ ઊર્જા તરફની અમારી શોધમાં વોટરશેડ ક્ષણને ચિહ્નિત કરે છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ગ્લોબલ બાયોફ્યુઅલ એલાયન્સમાં જોડાનાર સભ્ય દેશોનો આભાર માન્યો છે. તેમણે રેખાંકિત કર્યું કે ગ્લોબલ બાયોફ્યુઅલ એલાયન્સનું લોન્ચિંગ ટકાઉપણું અને સ્વચ્છ ઊર્જા તરફની શોધમાં વોટરશેડની ક્ષણ છે.
કેન્દ્રીય પેટ્રોલિયમ અને ઊર્જા મંત્રી શ્રી હરદીપ પુરી દ્વારા X પર પોસ્ટ શેર કરતા, પ્રધાનમંત્રીએ કહ્યું;
“ગ્લોબલ બાયોફ્યુઅલ એલાયન્સનું લોન્ચિંગ ટકાઉપણું અને સ્વચ્છ ઊર્જા તરફની અમારી શોધમાં વોટરશેડની ક્ષણ દર્શાવે છે.
હું સભ્ય રાષ્ટ્રોનો આભાર માનું છું જેઓ આ જોડાણમાં જોડાયા છે.”
ગ્લોબલ બાયોફ્યુઅલ એલાયન્સનું લોન્ચિંગ એ ટકાઉપણું અને સ્વચ્છ ઊર્જા તરફની અમારી શોધમાં વોટરશેડની ક્ષણ છે.
CB/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ અંશુ મલિકને CWG 2022માં 57 કિગ્રા કુસ્તીમાં સિલ્વર મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ અંશુ મલિકને કોમનવેલ્થ ગેમ્સ, 2022માં 57 કિગ્રા કુસ્તીમાં સિલ્વર મેડલ જીતવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
“અંશુ મલિકને કુસ્તીમાં સિલ્વર મેડલ જીતવા બદલ અને તે પણ તેના જન્મદિવસ પર અભિનંદન. તેણીને આગળની સફળ રમતગમતની સફર માટે મારી શુભેચ્છાઓ. રમતગમત પ્રત્યેનો તેણીનો જુસ્સો ઘણા આવનાર ખેલાડીઓને પ્રોત્સાહિત કરે છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીની યુએસ થિંક ટેન્ક નિષ્ણાતોના જૂથ સાથે મુલાકાત
પ્રધાનમંત્રી શ્રી નરેન્દ્ર મોદી આજે અમેરિકાના ન્યૂયોર્કમાં અનેક અગ્રણી યુએસ થિંક-ટેંકના નિષ્ણાતોને મળ્યા હતા.
પ્રધાનમંત્રી અને નિષ્ણાતોએ વિવિધ વિકાસલક્ષી અને ભૂ-રાજકીય મુદ્દાઓ પર ચર્ચા કરી હતી.
પ્રધાનમંત્રીએ તેમને ભારતમાં તેમની હાજરી વધારવા આમંત્રણ આપ્યું કારણ કે તે અમૃતકાળ દરમિયાન તેના પરિવર્તનની શરૂઆત કરી છે.
ક્રિયાપ્રતિક્રિયામાં ભાગ લેનારા વિવિધ થિંક-ટેન્ક નિષ્ણાતોમાં નીચેનાનો સમાવેશ થાય છે:
o શ્રી માઈકલ ફ્રોમન, કાઉન્સિલ ઓન ફોરેન રિલેશન્સ , ન્યૂયોર્ક ખાતે પ્રમુખ-નિયુક્ત અને પ્રતિષ્ઠિત ફેલો
o શ્રી ડેનિયલ રસેલ, એશિયા સોસાયટી પોલિસી ઇન્સ્ટિટ્યૂટ, ન્યૂ યોર્ક ખાતે આંતરરાષ્ટ્રીય સુરક્ષા અને રાજદ્વારી માટે વાઇસ પ્રેસિડેન્ટ
o ડૉ. મેક્સ અબ્રાહમ્સ, નોર્થઈસ્ટર્ન યુનિવર્સિટી, બોસ્ટનમાં પોલિટિકલ સાયન્સના એસોસિયેટ પ્રોફેસર
o શ્રી જેફ એમ. સ્મિથ, ડિરેક્ટર, એશિયન સ્ટડીઝ સેન્ટર, હેરિટેજ ફાઉન્ડેશન, ડી.સી.
o શ્રી એલ્બ્રિજ કોલ્બી, વોશિંગ્ટન ડીસી સ્થિત 'ધ મેરેથોન પહેલ'ના સહ-સ્થાપક
o શ્રી ગુરુ સોવલે, સ્થાપક-સદસ્ય, ડિરેક્ટર , ઇન્ડસ ઇન્ટરનેશનલ રિસર્ચ ફાઉન્ડેશન, ટેક્સાસ
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
કેબિનેટે કેન્દ્ર સરકારના કર્મચારીઓને મોંઘવારી ભથ્થાના વધારાના હપ્તા અને પેન્શનરોને મોંઘવારી રાહત, 01.07.2022થી મળવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે 01.07.2022થી જૂન, 2022ના રોજ પૂરા થતા સમયગાળા માટે ભારતનો ગ્રાહક ભાવ સૂચકાંકમાં 12 માસિક સરેરાશથી વધેલી ટકાવારીના આધારે કેન્દ્ર સરકારના કર્મચારીઓ અને પેન્શનરોને 4%ના દરે મોંઘવારી ભથ્થું અને મોંઘવારી રાહતનો વધારાનો હપ્તો રજૂ કરવાની મંજૂરી આપી છે. .
કેન્દ્ર સરકારના કર્મચારીઓ અને પેન્શનરો અનુક્રમે મોંઘવારી ભથ્થું અને મોંઘવારી રાહતની વધુ રકમ માટે 01.07.2022થી હકદાર બનશે.
કેન્દ્ર સરકારના કર્મચારીઓને મોંઘવારી ભથ્થામાં આ વધારાના કારણે વધારાની નાણાકીય અસરો વાર્ષિક રૂ. 6,591.36 કરોડ અને નાણાકીય વર્ષ 2022-23માં રૂ.4,394.24 કરોડ  રહેવાનો અંદાજ છે;
પેન્શનરોને મોંઘવારી રાહતના આ વધારાને કારણે વધારાની નાણાકીય અસરો વાર્ષિક રૂ. 6,261.20 કરોડ અને નાણાકીય વર્ષ 2022-23માં રૂ.4,174.12 કરોડ  રહેવાનો અંદાજ છે.
મોંઘવારી ભથ્થું અને મોંઘવારી રાહત બંનેના હિસાબથી તિજોરી પર સંયુક્ત અસર વાર્ષિક રૂ. 12,852.56 કરોડ અને નાણાકીય વર્ષ 2022-23માં રૂ.8,568.36 કરોડ ની હશે.
YP/GP/JD
(Visitor Counter : 102
પ્રધાનમંત્રીનું કાર્યાલય
અમારી સરકાર માછલી ખેડૂતોના જીવનને સુધારવા પર મજબૂત ભાર સાથે વાઇબ્રન્ટ ફિશરીઝ સેક્ટર તરફ કામ કરવાનું ચાલુ રાખશેઃ પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ટીપ્પણી કરી છે કે સરકાર મત્સ્ય ખેડૂતોના જીવનને સુધારવા પર મજબૂત ભાર સાથે વાઇબ્રન્ટ મત્સ્યઉદ્યોગ ક્ષેત્ર તરફ કામ કરવાનું ચાલુ રાખશે.
રાષ્ટ્રીય મત્સ્ય ખેડૂત દિવસ નિમિત્તે કેન્દ્રીય પશુપાલન, ડેરી અને મત્સ્યોદ્યોગ રાજ્ય મંત્રી શ્રી પરશોત્તમ રૂપાલા દ્વારા કરાયેલા એક ટ્વીટને શેર કરતા, પ્રધાનમંત્રીએ ટ્વિટ કર્યું:
"અમારી સરકાર વાઇબ્રન્ટ ફિશરીઝ સેક્ટર તરફ કામ કરવાનું ચાલુ રાખશે, જેમાં વધુ ધિરાણ, બહેતર બજારો વગેરેની પહોંચ દ્વારા માછલી ખેડૂતોના જીવનને સુધારવા પર મજબૂત ભાર મૂકવામાં આવશે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ બેન્જામિન નેતન્યાહુને સરકાર બનાવવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બેન્જામિન નેતન્યાહુને ઈઝરાયેલના પ્રધાનમંત્રી તરીકે શપથ ગ્રહણ કરવા અને સરકાર બનાવવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"સરકાર બનાવવા બદલ @netanyahu ને હાર્દિક અભિનંદન. આપણી વ્યૂહાત્મક ભાગીદારીને મજબૂત કરવા સાથે મળીને કામ કરવા માટે આતુર છીએ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
મંત્રાલયે પત્રકાર કલ્યાણ યોજનાની માર્ગદર્શિકાની સમીક્ષા કરવા સમિતિની રચના કરી
સમિતિ 2 મહિનામાં રિપોર્ટ આપશે
માહિતી અને પ્રસારણ મંત્રાલયે માહિતી અને પ્રસારણ મંત્રાલયની પત્રકાર કલ્યાણ યોજનાની હાલની માર્ગદર્શિકા પર નજર રાખવા અને તેમાં ફેરફારો માટે યોગ્ય ભલામણો કરવા માટે પ્રસિદ્ધ પત્રકાર અને પ્રસાર ભારતીના સભ્ય શ્રી અશોક કુમાર ટંડનની અધ્યક્ષતામાં દસ સભ્યોની સમિતિની રચના કરી છે. મીડિયા ઇકો સ્પેસમાં થયેલા ઘણા ફેરફારોના પ્રકાશમાં આ નિર્ણયને મહત્વનો ગણવામાં આવે છે, જેમાં કોવિડ-19 ને કારણે મોટી સંખ્યામાં પત્રકારોની ખોટ અને "કાર્યકારી પત્રકારો" ની વ્યાખ્યાનો વ્યાપક આધાર સામેલ છે.
ઘણા વર્ષોથી અસ્તિત્વમાં રહેલી પત્રકાર કલ્યાણ યોજનાને ભવિષ્યના દ્રષ્ટિકોણથી ફરી વિચારવાની અને આ દેશના પત્રકારોના લાભ માટે વ્યાપક કવરેજની જરૂર છે. વ્યવસાયિક, સલામતી, આરોગ્ય અને કાર્યકારી સ્થિતિ કોડ 2020ના અમલીકરણ સાથે, કાર્યકારી પત્રકારોની વ્યાખ્યાને પરંપરાગત અને ડિજિટલ બંને માધ્યમોમાં કામ કરનારાઓને તેના ક્ષેત્રમાં સમાવવા માટે વિસ્તૃત કરવામાં આવી છે. વધુમાં, આ યોજના હેઠળ કલ્યાણ અને લાભ મેળવવાના દ્રષ્ટિકોણથી માન્યતાપ્રાપ્ત અને બિન-માન્યતાપ્રાપ્ત પત્રકારો વચ્ચે સંભવિત સમાનતાને જોવાનું પણ જરૂરી માનવામાં આવ્યું.
માહિતી અને પ્રસારણ મંત્રાલયે તાજેતરના સમયમાં કોવિડ-19ના કારણે કમનસીબે મૃત્યુ પામેલા પત્રકારોના પરિવારોને અનુગ્રહ રાશિ આપવા માટે ખૂબ જ સક્રિય પગલાં લીધાં છે અને 100થી વધુ કેસોમાં પ્રત્યેકને 5 લાખ રૂપિયાની સહાય આપવામાં આવી છે.
સમિતિ બે મહિનાની અંદર સમયબદ્ધ રીતે તેનો અહેવાલ આપે તેવી અપેક્ષા છે. તેની ભલામણો સરકારને પત્રકારોના લાભ માટે નવેસરથી માર્ગદર્શિકા ઘડવામાં સક્ષમ બનાવશે.
શ્રી અશોક કુમાર ટંડનની અધ્યક્ષતાવાળી સમિતિમાં શ્રી સચ્ચિદાનંદ મૂર્તિ, નિવાસી સંપાદક, ધ વીક, શ્રી શેખર ઐયર, ફ્રીલાન્સ જર્નાલિસ્ટ, શ્રી અમિતાભ સિન્હા, ન્યૂઝ 18, શ્રી શિશિર કુમાર સિન્હા, બિઝનેસ લાઇન, શ્રી રવિન્દર કુમાર, વિશેષ સંવાદદાતા, ઝી ન્યુઝ, શ્રી હિતેશ શંકર, સંપાદક, પંચજન્ય, સુશ્રી સ્મૃતિ કાક રામચંદ્રન, હિન્દુસ્તાન ટાઇમ્સ, શ્રી અમિત કુમાર, ટાઇમ્સ નાઉ, શ્રીમતી વસુધા વેણુગોપાલ, ઇકોનોમિક ટાઇમ્સ અને પ્રેસ ઇન્ફર્મેશન બ્યુરોના એડીજી શ્રીમતી કંચન પ્રસાદનો સમાવેશ થાય છે.
SD/GP/BT
(Visitor Counter : 282
પ્રધાનમંત્રીનું કાર્યાલય
પ્રધાનમંત્રીએ ભારત છોડો આંદોલનમાં ભાગ લેનારાઓને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ ભારત છોડો આંદોલનમાં ભાગ લેનારા તમામ લોકોને શ્રદ્ધાંજલિ અર્પણ કરી છે, જેમણે સંસ્થાનવાદ સામેની લડાઈને મજબૂત બનાવવામાં મહત્વની ભૂમિકા ભજવી હતી.
એક ટ્વિટમાં પ્રધાનમંત્રીએ કહ્યું; "ભારત છોડો આંદોલનમાં ભાગ લેનારા મહાનુભાવોને શ્રદ્ધાંજલિ, જેમણે સંસ્થાનવાદ સામેની લડાઈને મજબૂત બનાવવામાં મહત્વની ભૂમિકા ભજવી હતી. મહાત્મા ગાંધીની પ્રેરણાથી ભારત છોડો આંદોલનની ભાવના સમગ્ર ભારતમાં ફરી વળી અને આપણા રાષ્ટ્રના યુવાનોને શક્તિ આપી."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સ્વદેશી ઉપગ્રહ કાર્ટોસેટ-3 દ્વારા પીએસએલવી-સી47ના સફળ પ્રક્ષેપણ બદલ ઇસરોની ટીમને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ સ્વદેશી ઉપગ્રહ કાર્ટોસેટ-3 દ્વારા પીએસએલવી-સી47ના વધુ એક સફળ પક્ષેપણ બદલ ઇસરોની સમગ્ર ટીમને અભિનંદન પાઠવ્યા હતા.
પ્રધાનમંત્રીએ કહ્યું, “હું ઇસરોની ટીમને સ્વદેશી ઉપગ્રહ કાર્ટોસેટ-3 દ્વારા પીએસએલવી-સી47 અને અમેરિકાના ડઝનથી વધુ નેનો સેટેલાઇટના વધુ એક સફળ પક્ષેપણ બદલ હાર્દિક અભિનંદન પાઠવું છું.
અદ્યતન કાર્ટોસેટ -3 આપણી સારા રીઝોલ્યુશન વાળી ઇમેજિંગ ક્ષમતામાં વધારો કરશે. ઇસરોએ ફરી એકવાર રાષ્ટ્રને ગૌરવ અપાવ્યું છે.”
DK/DS/GP/RP
(Visitor Counter : 147
પ્રધાનમંત્રીનું કાર્યાલય
પ્રધાનમંત્રીએ નવી સંસદનું નિર્માણ કરનારા શ્રમિકોનું સન્માન કર્યું
પ્રધાનમંત્રી શ્રી નરેન્દ્ર મોદીએ આજે નવી સંસદનું નિર્માણ કરનારા શ્રમિકો સાથે વાતચીત કરી અને તેમનું સન્માન કર્યું. તેમના યોગદાનને અમર કરી નવી ઇમારતમાં નવી ગેલેરી મૂકવામાં આવી છે.
પ્રધાનમંત્રીએ ટ્વીટ કર્યું:
"આજે, જ્યારે અમે આપણી સંસદની નવી ઇમારતનું ઉદ્ઘાટન કરીએ છીએ, ત્યારે અમે શ્રમિકોનું તેમના અથાક સમર્પણ અને કારીગરી માટે સન્માન કરીએ છીએ."
YP/GP/JD
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે અભૂતપૂર્વ વિક્રમ સર્જ્યો, કેસ બમણા થવાનો સમય લગભગ 73 દિવસનો થયો
- સક્રિય કેસોની ટકાવારીમાં વધુ ઘટાડો; હવે કુલ કેસોમાંથી લગભગ 11% કેસ જ સક્રિય છે
- છેલ્લા 24 કલાકમાં દેશમાં નવા 81,514 દર્દીઓ સાજા થયા હોવાનું નોંધાયું
- આજદિન સુધીમાં કુલ સાજા થયેલા દર્દીઓનો આંકડો લગભગ 64 લાખ  સુધી પહોંચી ગયો છે.
- નવા સાજા થયેલા દર્દીઓમાંથી 79% કેસો 10 રાજ્યો/ કેન્દ્ર શાસિત પ્રદેશોમાંથી જ છે
#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતે અભૂતપૂર્વ વિક્રમ સર્જ્યો, કેસ બમણા થવાનો સમય લગભગ 73 દિવસનો થયો, સક્રિય કેસોની ટકાવારીમાં વધુ ઘટાડો; હવે કુલ કેસોમાંથી લગભગ 11% કેસ જ સક્રિય છે
વધુ વિગતો માટે : https://pib.gov.in/PressReleasePage.aspx?PRID=1664774
પ્રધાનમંત્રીની અધ્યક્ષતામાં કોવિડ-19 સામે સંશોધન અને રસી વિકાસ ઇકોસિસ્ટમ સંદર્ભે સમીક્ષા બેઠક યોજાઇ
વધુ વિગતો માટે: https://pib.gov.in/PressReleseDetail.aspx?PRID=1664817
ડૉ હર્ષ વર્ધને એફએસએસએઆઈના ‘વિઝન 2050’ માટેના ‘સંપૂર્ણ સરકાર’ અભિગમને પ્રોત્સાહન આપવા માટે આંતર-મંત્રી બેઠકની અધ્યક્ષતા કરી
વધુ વિગતો માટે: https://pib.gov.in/PressReleasePage.aspx?PRID=1664733
ડૉ હર્ષ વર્ધન દ્વારા ‘જન આંદોલન’ અને તમામ એઈમ્સ અને કેન્દ્ર સરકારની હોસ્પિટલોના વડાઓ સાથે કોવિડ યોગ્ય વર્તણૂક અંગે બેઠક યોજી
આયુષ વિભાગ કોવિડ -19 સામે જનઆંદોલનને વેગ આપવા માટે તૈયાર છે, લગભગ 2000 જણાએ કોવીડ -19 સામે લડવા પ્રતિજ્ઞા લીધી
વધુ વિગતો માટે: https://pib.gov.in/PressReleasePage.aspx?PRID=1664426
ભારત વિશ્વભરમાં સામાન્ય દવાઓના સૌથી મોટા ઉત્પાદકો અને નિકાસકારોમાંનો એક છે: શ્રી ડી.વી. સદાનંદ ગૌડા
વધુ વિગતો માટે: https://pib.gov.in/PressReleseDetail.aspx?PRID=1664643
ભારતના રાષ્ટ્રપતિ અને તુર્કમેનિસ્તાનના રાષ્ટ્રપતિ વચ્ચે ટેલિફોનિક સંવાદ
વધુ વિગતો માટે: https://pib.gov.in/PressReleasePage.aspx?PRID=1664700
નાણાં પ્રધાન શ્રીમતી નિર્મલા સીતારામને વીડિયો કોન્ફરન્સિંગ દ્વારા જી 20 ના નાણા પ્રધાનો અને સેન્ટ્રલ બેંક ગવર્નર્સની બેઠકમાં હાજરી આપી
વધુ વિગતો માટે: https://pib.gov.in/PressReleasePage.aspx?PRID=1664573
પેરા- તીરંદાજ અંકિત કોવિડ પોઝિટિવ, તેને એસએઆઈ સત્તાવાળાઓ દ્વારા સોનેપટની હોસ્પિટલમાં ખસેડાયો છે
વધુ વિગતો માટે: https://pib.gov.in/PressReleasePage.aspx?PRID=1664421
FACT CHECK
(
મંત્રીમંડળ
મંત્રીમંડળે અન્ય પછાત જાતિઓની મધ્યસ્થ યાદીના પેટા-વર્ગીકરણની બાબત તપાસવા માટે રચવામાં આવેલા પંચની મુદત 31 મે, 2019 સુધી લંબાવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે અન્ય પછાત જાતિઓના પેટા-વર્ગીકરણની બાબત તપાસવા માટે રચાયેલા પંચની 30 નવેમ્બર, 2018ના રોજ પૂરી થઈ રહેલી મુદતને વધુ 6 માસ માટે લંબાવીને તા. 31 મે, 2019 સુધીની કરી.
પંચે રાજ્ય સરકારો, રાજ્યના પછાત વર્ગો સાથે સંકળાયેલા કમિશનો, વિવિધ જાતિઓના સંગઠનો અને સામાન્ય જનતા માટે વિસ્તૃત બેઠકો કરી છે અને આ મુદ્દે અન્ય પછાત વર્ગોને ઉચ્ચ શિક્ષણની સંસ્થાઓમાં મળેલા પ્રવેશ અંગેની જ્ઞાતિવાર નોંધણી મેળવી છે. કેન્દ્ર સરકારના વિભાગો અને કેન્દ્ર સરકારના જાહેર ક્ષેત્રના સાહસો, જાહેર ક્ષેત્રની બેંકો અને નાણાંકિય સંસ્થાઓમાં કરાયેલી ભરતીના પણ વિગતવાર આંકડાઓ મેળવ્યા છે.
આ બધી માહિતી અને આંકડાઓનું વિશ્લેષણ કરવામાં આવશે. પંચે જણાવ્યું છે કે પેટા-વર્ગીકરણની યાદી અને તેનો અહેવાલ તૈયાર થાય તે પહેલાં રાજ્યો અને તેમના પછાત વર્ગના કમિશનો સાથે ચર્ચાનો એક તબક્કો યોજાય તે જરૂરી છે.
J.Khunt/GP/RP
(Visitor Counter : 171
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહની અધ્યક્ષતામાં ઉચ્ચ સ્તરીય સમિતિની બેઠકમાં પાંચ રાજ્યોને વધારાની કેન્દ્રીય સહાયના રૂ. 1,816.162 કરોડ આપવા મંજૂરી
આ કુદરતી આફતોનો સામનો કરનારા પાંચ રાજ્યોના લોકોને મદદ કરવા માટે પ્રધાનમંત્રી શ્રી નરેન્દ્ર મોદીના નેતૃત્વ હેઠળની કેન્દ્ર સરકારનો સંકલ્પ દર્શાવે છે
આસામ, હિમાચલ પ્રદેશ, કર્ણાટક, મેઘાલય અને નાગાલેન્ડને 2022 દરમિયાન પૂર/ભૂસ્ખલન, વાદળ ફાટવા જેવી આપદા માટે ભંડોળ પ્રાપ્ત થશે
કેન્દ્રીય ગૃહ મંત્રી, શ્રી અમિત શાહની અધ્યક્ષતામાં ઉચ્ચ સ્તરીય સમિતિ એ 2022 દરમિયાન પૂર, ભૂસ્ખલન, વાદળ ફાટવાથી પ્રભાવિત પાંચ રાજ્યોને નેશનલ ડિઝાસ્ટર રિસ્પોન્સ ફંડ  હેઠળ વધારાની કેન્દ્રીય સહાયને મંજૂરી આપી છે. આ કુદરતી આફતોનો સામનો કરનારા પાંચ રાજ્યોના લોકોને મદદ કરવા માટે પ્રધાનમંત્રી શ્રી નરેન્દ્ર મોદીના નેતૃત્વ હેઠળની કેન્દ્ર સરકારનો સંકલ્પ દર્શાવે છે.
HLC એ NDRF તરફથી પાંચ રાજ્યોને રૂ. 1,816.162 કરોડની વધારાની કેન્દ્રીય સહાય મંજૂર કરી. બ્રેકઅપ નીચે મુજબ છે:-
આસામને રૂ. 520.466 કરોડ
હિમાચલ પ્રદેશને રૂ. 239.31 કરોડ
કર્ણાટકને રૂ. 941.04 કરોડ
મેઘાલયને રૂ. 47.326 કરોડ
નાગાલેન્ડને રૂ. 68.02 કરોડ
આ વધારાની સહાય રાજ્ય ડિઝાસ્ટર રિસ્પોન્સ ફંડ માં કેન્દ્ર દ્વારા રાજ્યોને જાહેર કરાયેલા ભંડોળ કરતાં વધુ છે, જે રાજ્યોના નિકાલ પર પહેલાથી જ મૂકવામાં આવે છે. નાણાકીય વર્ષ 2022-23 દરમિયાન કેન્દ્ર સરકારે 25 રાજ્યોને તેમના SDRFમાં રૂ.15,770.40 કરોડ અને NDRF તરફથી 4 રાજ્યોને રૂ.502.744 કરોડ રિલિઝ કર્યા છે.
કેન્દ્ર સરકારે તેમના તરફથી મેમોરેન્ડમની પ્રાપ્તિની રાહ જોયા વિના, આફતો પછી તરત જ આ રાજ્યોમાં આંતર-મંત્રાલય કેન્દ્રીય ટીમો  નિયુક્ત કરી હતી.
YP/GP/JD
(Visitor Counter : 117